[pic] | COMISIA EUROPEANĂ |

Bruxelles, 13.12.2010

COM(2010) 788 final

2009/0060/A (COD)

COMUNICARE A COMISIEI CĂTRE PARLAMENTUL EUROPEAN în temeiul articolului 294 alineatul (6) din Tratatul privind funcționarea Uniunii Europene referitoare la

poziția Consiliului privind adoptarea unui regulament al Parlamentului European și al Consiliului de modificare a Regulamentului (CE) nr. 1905/2006 de stabilire a unui instrument de finanțare a cooperării pentru dezvoltare [propunere inițială a Comisiei privind modificarea referitoare la taxe – COM(2009)194]

2009/0060/A (COD)

COMUNICARE A COMISIEI CĂTRE PARLAMENTUL EUROPEAN în temeiul articolului 294 alineatul (6) din Tratatul privind funcționarea Uniunii Europene referitoare la

poziția Consiliului referitoare la adoptarea unui regulament al Parlamentului European și al Consiliului de modificare a Regulamentului (CE) nr. 1905/2006 de stabilire a unui instrument de finanțare a cooperării pentru dezvoltare [propunere inițială a Comisiei privind modificarea referitoare la taxe – COM(2009)194]

1. ISTORICUL DOSARULUI

Data transmiterii propunerii la Parlamentul European și Consiliu [document COM(2009)194 final – (2009)/0060A COD]: | transmis: 21 aprilie 2009 corrigendum: 30 noiembrie 2009, modificat: 1 decembrie 2009 (intrarea în vigoare a Tratatului de la Lisabona) |

Data avizului Parlamentului European, prima lectură: | 21 octombrie 2010. |

Data transmiterii propunerii modificate: | […]. |

Data adoptării poziției Consiliului: | 10 decembrie 2010. |

2. OBIECTIVELE PROPUNERII COMISIEI

Diferitele instrumente financiare ale UE de cooperare externă conțin o neconcordanță minoră privind excepțiile de la principiul neeligibilității pentru finanțare din partea UE a costurilor legate de impozitele, taxele și alte impuneri din partea țărilor terțe.

Instrumentul de cooperare pentru dezvoltare nu oferă flexibilitate în ceea ce privește neeligibilitatea pentru finanțare a unor astfel de costuri. Celelalte instrumente prevăd că, „în principiu”, ajutorul din partea UE nu poate fi utilizat pentru finanțarea acestor cheltuieli. Prin urmare, acestea permit o anumită flexibilitate de la caz la caz, iar ordonatorul de credite responsabil poate, dacă este necesar, să decidă acceptarea eligibilității în interesul unei bune gestiuni financiare și în vederea unei bune desfășurări a programelor și proiectelor.

Așadar, propunerea adaugă doar sintagma „în principiu”.

3. COMENTARII CU PRIVIRE LA POZIțIA CONSILIULUI

3.1. Observații generale privind poziția Consiliului

Comisia poate accepta poziția Consiliului, care este în conformitate cu propunerea inițială a Comisiei și cu prima lectură a Parlamentului European, cu excepția problemelor specifice menționate mai jos.

3.2. Principalele caracteristici ale poziției Consiliului

Poziția Consiliului include următoarele elemente-cheie:

- impozite și taxe : sintagma „ în principiu ” se adaugă principiului neeligibilității impozitelor, taxelor și a altor impuneri, semnalând astfel că pot exista excepții, care să fie reglementate intern, la instrucțiunile ordonatorilor de credite;

- două acte normative separate : unul referitor la Instrumentul de cooperare pentru dezvoltare și unul referitor la Instrumentul pentru democrație și drepturile omului. Inițial, Comisia a propus un singur act normativ care să introducă aceeași modificare în cazul ambelor instrumente. Modificarea echivalentă a Instrumentului de cooperare pentru dezvoltare (care adăugă expresia „în principiu”) este încorporată în poziția Consiliului cu privire la COM (2010) 102 final - 2010/0059 COD (care reprezintă modificarea Instrumentului de cooperare pentru dezvoltare, pentru a include măsuri de însoțire privind sectorul bananelor).

3.3. Aspecte specifice (amendamente ale Parlamentului care nu au fost acceptabile pentru Consiliu):

Actele delegate (articolul 290 din TFUE) : Parlamentul solicită, prin amendamentele sale din prima lectură, să aplice această procedură pentru adoptarea de către Comisie a documentelor de strategie multianuală. În pofida negocierilor lungi și intense (în special a trilogurilor care au avut loc la 2 februarie, 23 martie și 20 octombrie), nu a fost posibil să se ajungă la un acord pe această temă. Consiliul nu a acceptat aceste amendamente în cazul poziției sale adoptate în primă lectură. Comisia este gata să depună în continuare eforturi pentru a reconcilia pozițiile instituțiilor și pentru a găsi modalități de a răspunde preocupărilor de fond care au determinat amendamentele Parlamentului, în special pentru a asigura că Parlamentul își poate exercita în mod corespunzător controlul asupra formulării de strategii de cooperare externă și a punerii în aplicare în mod corect a instrumentelor financiare externe.

Parlamentele naționale : de asemenea, Parlamentul a adoptat amendamente care introduc trimiteri la parlamentele naționale, pe care Consiliul nu le-a acceptat. Comisia consideră că principala preocupare care a generat amendamentele Parlamentului, aceea de a se asigura că parlamentele naționale se pot implica în monitorizarea și evaluarea punerii în aplicare a instrumentului, își găsește răspuns în dispozițiile existente cu privire la parlamentele naționale, în special în protocoalele la Tratatul privind funcționarea Uniunii Europene (TFUE).

4. CONCLUZIE

Comisia poate accepta poziția Consiliului în primă lectură.